**Κεφάλαιο τρίτο**

**Ενότητα 12**

**Η ωρίμανση της βιομηχανικής επανάστασης**

Το φαινόμενο Βιομηχανική Επανάσταση: 1750-1780: Οι πρώτες βιομηχανίες δημιουργούνται στην Μεγάλη Βρετανία.

**Κύρια Γνωρίσματα:**

* Εκτεταμένη χρήση νέων τεχνικών μέσων (κυρίως της ατμομηχανής).
	+ Περιορισμός της χειρωνακτικής εργασίας
	+ Αύξηση της παραγωγής
	+ Μείωση του κόστους παραγωγής
* Αξιοποίηση νέων μορφών ενέργειας (κυρίως του άνθρακα).
* Εφαρμογή καινοτομιών στη μεταλλουργία.
* Συγκέντρωση των εργαζομένων στα εργοστάσια (βιομηχανικό σύστημα).
* Υψηλοί ρυθμοί ανάπτυξης.

**Κύριοι πόλοι εκβιομηχάνισης:**

* υφαντουργία
* μεταλλουργία.

**Βιομηχανική Επανάσταση:**

Η μετάβαση από την αγροτική–χειροτεχνική οικονομία στη βιομηχανική οικονομία ως αποτέλεσμα των οικονομικών, κοινωνικών, πολιτικών και πολιτισμικών αλλαγών που σημειώθηκαν στις αρχές του 19ου αι.

και επεκτάθηκαν αρχικά στη Δυτική Ευρώπη και στη συνέχεια και στον υπόλοιπο κόσμο.

**Η εξάπλωση της Βιομηχανικής Επανάστασης:**

* Ως τα μέσα του 19ου αι.: Μ. Βρετανία, βόρεια και ανατολική Γαλλία, Βέλγιο, Κάτω Χώρες, κάποιες περιοχές στις όχθες του ποταμού Ρήνου και σε ορισμένα κέντρα στη βόρεια Ιταλία.
* Από τα μέσα του 19ου αι.: εξάπλωση σε νέες περιοχές της Ευρώπης και στις ΗΠΑ.

**Νέοι βιομηχανικοί κλάδοι:**

Μετά το 1880 πρωτοπορούν νέοι βιομηχανικοί κλάδοι που σχετίζονται με την επιστημονική έρευνα.

* Η Χημεία περνά από το χώρο του εργαστηρίου στη μαζική παραγωγή.
	+ Γεννιέται η οργανική Χημεία:
		- παραγωγή μεγάλων ποσοτήτων συνθετικών βαφών, λιπασμάτων, πλαστικών υλών και εκρηκτικών.
	+ Αναπτύσσονται οι βιομηχανίες φαρμάκων, ψυγείων, φωτογραφικών και κινηματογραφικών ειδών.
* Ηλεκτρισμός: κυριότερη καινοτομία του 19ου αι.
	+ πηγή ενέργειας για τους ηλεκτρικούς κινητήρες
	+ μέσο φωτισμού
		- Αντικαθιστά το φωταέριο και τις λάμπες πετρελαίου
		- Επινόηση του ηλεκτρικού λαμπτήρα πυρακτώσεως
		- Ανακάλυψη μεθόδων μετατροπής της υδάτινης ενέργειας σε ηλεκτρική και μεταφοράς της σε μεγάλες αποστάσεις.

**Η επανάσταση στις συγκοινωνίες και τις επικοινωνίες**

* Απαρχαιωμένα χερσαία μέσα μεταφοράς.
* 1825: Ο Άγγλος μηχανικός Στίβενσον κινεί την πρώτη ατμάμαξα στη σιδηροδρομική γραμμή Λίβερπουλ-Μάντσεστερ.
* Διαδικασία βελτιώσεων του σιδηροδρόμου που στα τέλη του 19ου αι. οδήγησε στην κατασκευή ηλεκτροκίνητων τραμ και υπόγειων σιδηροδρόμων (μετρό).
* Η χρησιμοποίηση της ατμομηχανής οδηγεί στο σιδερένιο ατμόπλοιο, που αντικατέστησε σταδιακά το ξύλινο ιστιοφόρο πλοίο.
	+ Θεαματική μείωση του χρόνου και του κόστους του ταξιδιού.

Σιδηρόδρομος και ατμόπλοιο => Σύμβολα της νέας εποχής, της βιομηχανικής ανάπτυξης.

* Β ́ μισό του 19ου αι.:
	+ Δημιουργία του αυτοκινήτου
	+ Πειραματισμός σε μηχανές αεροπλάνων
	+ Το πετρέλαιο αρχίζει να αποκτά μεγάλη αξία.
* Η επικοινωνία γίνεται ευκολότερη με την επανάσταση των μέσων μετάδοσης ήχου σε μεγάλες αποστάσεις.
	+ Ηλεκτρικός τηλέγραφος, ασύρματος τηλέγραφος, τηλέφωνο.
		- Διαμόρφωση δικτύου μεταφορών και επικοινωνιών σε ολόκληρη τη Γη, ενσωματώνοντας συνεχώς νέες περιοχές που εντάσσονταν στο νέο οικονομικό σύστημα.

**Οικονομικός φιλελευθερισμός και καπιταλισμός**

Οικονομία της ελεύθερης αγοράς / καπιταλισμός / κεφαλαιοκρατία:

* Τρόπος οργάνωσης της οικονομίας του 19ου αι. που ως ιδεολογική της βάση είναι ο οικονομικός φιλελευθερισμός, όπου οι επιχειρηματίες μπορούν να κάνουν ό,τι έκριναν αναγκαίο για το κέρδος.

Το ατομικό συμφέρον θεωρείται σημαντικότερο του κοινωνικού.

**Μετοχικές εταιρείες**

Δημιουργία εταιρειών με συμμετοχή κεφαλαιούχων, λόγω της ανάγκης συγκέντρωσης μεγάλων κεφαλαίων για τη ίδρυση μεγάλων βιομηχανιών.

* Το κεφάλαιο εκφραζόταν σε μετοχές.
* Ο κεφαλαιούχος, ανάλογα με το ποσοστό συμμετοχής του στην εταιρεία, είχε ένα αριθμό μετοχών.

**Τράπεζες**

Ίδρυση τραπεζών (συγκέντρωση κεφαλαίων από όπου δανείζονταν οι εταιρείες με τόκο).

**Ολιγοπώλια - Μονοπώλια**

Ίδρυση τεράστιων εταιρειών μετά από συγχωνεύσεις που λειτουργούν με ολιγοπώλια ή μονοπώλια

* Μείωση του κόστους παραγωγής
* Αποκλειστική επικράτηση στις αγορές

Ξέσπασμα οικονομικών κρίσεων όταν η αγορά αδυνατεί να απορροφήσει την παραγωγή.

* Αμφισβήτηση του απόλυτου οικονομικού φιλελευθερισμού
* Διατύπωση απόψεων για την ανάγκη κρατικής παρέμβασης στην οικονομία.